Иван Станковић (рукометаш)
Иван Станковић (Београд, 27. април 1982) је бивши српски рукометаш. Играо је на позицији бека.

Каријера 
Професионалну каријеру је почео у екипи Партизана. У црно-белом дресу је играо до 2004. године и у том периоду је освојио две титуле првака државе и један куп. Са Партизаном је играо и у Лиги шампиона у сезонама 1999/00, 2002/03 и 2003/04. Након Партизана одлази у Шпанију где остаје све до 2011. године. Провео је три сезоне у екипи Бидасоа Ирун након чега је четири године био играч Арагона. Године 2011. одлази у француски Кретеј одакле након три сезоне прелази у други француски клуб Иври где је играо до краја каријере.

Са репрезентацијом Србије је освојио сребрну медаљу на Европском првенству 2012. и учествовао на Олимпијским играма у Лондону. Такође је био члан репрезентације на Европском првенству 2010. и на Светским првенствима 2011. и 2013.

Трофеји

Партизан 
 Првенство СР Југославије (2) : 2001/02, 2002/03.
 Куп СР Југославије (1) : 2000/01.

Спољашње везе 

 Профил на сајту ЕХФ 

Рођени 1982.
Спортисти из Београда
Српски рукометаши
Рукометаши Партизана
Рукометаши на Летњим олимпијским играма 2012.
Српски олимпијци на Летњим олимпијским играма 2012.